OpenLLM-France/wikimedia huggingface dataset:
# Pangio incognito

Pangio incognito és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 3 cm de llargària total.

## Hàbitat

Viu en zones de clima tropical.

## Distribució geogràfica

Es troba al sud de Sarawak (Malàisia).

## Referències

* ↑ The Taxonomicon (anglès)
* 1 2 3 «Pangio incognito» (en anglès). FishBase. Froese, Rainer; Pauly, Daniel (editors).

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Kottelat, M. i A.J. Whitten 1996. Freshwater fishes of Western Indonesia and Sulawesi: additions and corrections. Periplus Editions, Hong Kong. 8 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* AQUATAB
# Orpà

Orpà va ser una dona moabita, cunyada de Rut, va viure en el segle xii aC. El seu nom significa "jove ufanosa"
La família jueva formada per Noemí, el seu marit Elimèlec i els seus dos fills Mahlon i Quilion, van fugir d'Israel a l'època que governaven els jutges (aprox. segle XII aC) degut a un període de grans fams que assolava el país. Van dirigir-se cap a llevant a les terres de Moab. Un cop situats al nou emplaçament, Elimèlec morí, deixant Noemí sola amb els dos nois. Aquests es varen casar amb dues noies moabites. Mahlon amb Rut i Quilion amb Orpà. Però ben aviat els dos fills de Noemí també van morir, deixant-la amb les seves dues nores. Assabentada Noemí que la fam a Israel havia acabat va decidir tornar amb totes dues, però a mig cami va demanar-les que l'abandonessin i tornessin a Moab amb els seus pares i les seves famílies. Si bé Orpà va accedir i fent-li un bes es va acomiadar de Noemí i retornà amb els seus, Rut va decidir quedar-se amb ella per la gran estimació que li tenia.

## Referències

* ↑ VILA VENTURA, Samuel. Nuevo diccionario bíblico ilustrado (en castellà). Viladecavalls: CLIE, 1985, p. 841. ISBN 84-7645-050-8.
* ↑ La Biblia. Llibre de Rut capitol 1: 1-18
# Funció zeta de Matsumoto

En matemàtiques, la funció zeta de Matsumoto és un tipus de funció zeta introduïda per Kohji Matsumoto en 1990. La funció té la forma
    $\phi (s)=\prod _{p}{\frac {1}{A_{p}(p^{-s})}}$
on p és un primer i A$_p$ és un polinomi.

## Referències

* Matsumoto, Kohji. «Value-distribution of zeta-functions». A: Analytic number theory (Tokyo, 1988). 1434. Berlin, New York: Springer-Verlag, 1990. DOI 10.1007/BFb0097134.
# Tal Hanan

Tal Hanan (hebreu: טל חנן‎; nascut el 1973) és un empresari israelià i antic operador de forces especials i subcomandant de l'exèrcit israelià, que ha participat en campanyes de desinformació per manipular les eleccions a diversos països. L'organització de Hanan, que utilitza el nom en clau Team Jorge ("Jorge" és un pseudònim que Hanan utilitza), per exemple, va intentar influir en les eleccions generals nigerianes de 2015 en col·laboració amb Cambridge Analytica. L'operació de Tal Hanan va ser desemmascarada pel consorci internacional de periodistes Forbidden Stories, format per The Guardian, Le Monde i altres el 15 de febrer de 2023. Hanan va negar qualsevol delicte.
Segons la sospita, l'organització fa més de dues dècades que existeix i es dedica a difondre propaganda i desinformació a més de 30 països. Segons Hanan, els serveis de l'organització estan disponibles per a les agències d'intel·ligència governamentals, els moviments de campanya política i les empreses privades que busquen manipular encobertament l'opinió pública. Una de les eines principals de l'organització és un paquet de programari anomenat Advanced Impact Media Solutions o Aims. Amb aquest programari poden controlar milers de perfils falsos a xarxes socials com Twitter, LinkedIn, Facebook, Telegram i moltes més. El grup també utilitza tècniques de pirateria informàtica.
En aquest informe, aquest empresari d'àlies «Jorge» es va atribuir el ciberatac massiu que van patir diferents llocs web vinculats amb la Consulta sobre la independència de Catalunya del 9 de novembre del 2014, entre ells els de la Generalitat de Catalunya, i que van arribar a fer perillar el servei d'emergències mèdiques o la recepta electrònica. A part de coordinar el ciberatac, del tipus de denegació de servei, a l'informe també s'hi afirmava que s'havia atribuït alhora la filtració de documents amb suposats vincles entre l'independentisme català i Estat Islàmic. La seva empresa, DemoMan International Ltd. (Team Jorge), presta serveis a governs, candidats i empreses. Tanmateix, segons els periodistes, no va aclarir mai qui l'havia contractat.

## Referències

* 1 2 «Revealed: the hacking and disinformation team meddling in elections». , 15-02-2023 [Consulta: 15 febrer 2023].
* ↑ Kirchgaessner, Stephanie; Ganguly, Manisha; Pegg, David; Cadwalladr, Carole; Burke, Jason «Revealed: the hacking and disinformation team meddling in elections» (en anglès). The Guardian, 15-02-2023. ISSN: 0261-3077.
* ↑ 324cat. «L'Assemblea Nacional Catalana denuncia el bloqueig d'alguns dels seus mòbils i que és impossible accedir a la seva web», 08-11-2014. [Consulta: 15 febrer 2023].
* ↑ «Un empresari israelià s'atribueix el ciberatac en la consulta del 9N a webs del govern». 324cat, 15-02-2023. [Consulta: 15 febrer 2023].
* ↑ «Un ex-militar israelià reivindica el ciberatac contra la Generalitat durant el 9-N». Vilaweb, 15-02-2023. [Consulta: 15 febrer 2023].
# Tour de Flandes 1990

El Tour de Flandes 1990 fou la 74a edició del Tour de Flandes. La cursa es disputà l'1 d'abril de 1990, amb inici a Sint-Niklaas i final a Meerbeke i un recorregut de 265 quilòmetres. El vencedor final fou l'italià Moreno Argentin, que s'imposà a l'esprint al seu company d'escapada, el belga Rudy Dhaenens. El neerlandès John Talen completà el podi.
Era la segona cursa de la Copa del Món de ciclisme de 1990

## Classificació final

| | Ciclista | Equip | Temps |
| 1 | Moreno Argentin (ITA) | Ariostea | 6h 47' 25" |
| 2 | Rudy Dhaenens (BEL) | PDM-Concorde | m. t. |
| 3 | John Talen (NED) | Panasonic-Sportlife | + 11" |
| 4 | Carlo Bomans (BEL) | Weinmann | + 11" |
| 5 | Maurizio Fondriest (ITA) | Del Tongo | + 14" |
| 6 | Jan Schur (GER) | Chateau d'Ax | + 23" |
| 7 | Niki Rüttimann (SUI) | Helvetia-La Suisse | + 23" |
| 8 | Claude Criquielion (BEL) | Lotto-Superclub | + 37" |
| 9 | Jean-Claude Colotti (FRA) | RMO | + 37" |
| 10 | Franco Ballerini (ITA) | Del Tongo | + 37" |

## Referències

* Resultats a sitiodeciclismo.net
* Resultats a les-sports.info
# Gai Sergi Aurata

Gai Sergi Orata o Gai Sergi Aurata (en llatí Caius Sergius Orata o Caius Sergius Aurata) era un cavaller romà contemporani de l'orador Luci Licini Cras que va viure poc temps abans de la guerra social l'any 90 aC.
La seva notorietat derivava de la seva riquesa i de la seva afició al luxe i al refinament. Ciceró el descriu com un home
| « | ditissimus, amoenissimus, deliciosissimus | » |
en un text conservat per Agustí d'Hipona. Va inventar els pensiles balneae, un tipus de banys que incorporaven l'hipocaust, i també va ser el primer que va establir granges d'ostres a Baiae que li van donar gran rendiment. Va establir la superioritat del peix de closca del llac Lucrinus sobre el de Britànnia. El seu malnom Aurata derivava segons uns de la seva afició als peixos d'aquest nom (auratae pisces) i segons d'altres perquè portava dos anells d'or.

## Referències

* ↑ Orata or Aurata, C. Sergius a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 40
# Edifici al carrer Sant Sebastià, 8 (Valls)

L'Edifici al carrer Sant Sebastià, 8 és una obra neoclàssica de Valls (Alt Camp) protegida com a Bé Cultural d'Interès Local.

## Descripció

Edifici entre mitgeres de planta baixa i dos pisos. El primer pis està format per un balcó corregut amb barana de forja, en el qual hi ha dues obertures rectangular de grans dimensions, resseguides per una motllura i coronades amb una cornisa rica en elements decoratius. En el segon pis hi ha dues obertures rectangulars amb barana de ferro. L'edifici es corona amb una gran cornisa formada per motllures i carteles amb fulles d'acant, que sosté una barana de balustres. Destaca com a element decoratiu dues pilastres que emmarquen l'edifici i que acaben en dos capitells compostos molt ben treballats.

## Història

La casa presenta unes característiques constructives i decoratives comunes a un bon nombre d'edificis vallencs de mitjans segle xix. Les mostres més representatives es troben al Raval de Sant Antoni.

## Referències

* 1 2 «Edifici al carrer Sant Sebastià, 8». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Palenque

«Palenque» té aquests significats:

## Mèxic

* Palenque (ciutat de Chiapas), ciutat a l'estat mexicà de Chiapas i capital del municipi homònim
* Palenque (municipi mexicà), municipi a l'estat de Chiapas, amb capital a la ciutat de Palenque
* San Basilio de Palenque, corregiment al municipi de Mahates (departament de Bolívar, Colòmbia)
* Parc Nacional de Palenque, espai natural protegit a la zona arqueològica de Palenque (Chiapas, Mèxic)
* Zona arqueològica de Palenque, jaciment maia prop del riu Usumacinta (Chiapas, Mèxic)
# Macià Bonafè

Macià Bonafé (Barcelona, segle XV), fou un tallista en fusta del gòtic català que va construir bona part dels retaules i cadirams de cor a Catalunya a mitjan segle xv.
Durant els anys 1434 a 1436 va treballar al cadirat de Santa Maria del Mar de Barcelona, juntament amb un escultor estranger, Enric de Birbar. A partir de 1430 va començar el cor de l'església de Santa Maria de Manresa, junt amb l'escultor de Tarragona Pere Llagostera, a partir de 1438. Totes dues obres varen ser destruïdes el 1714.
Va realitzar el cor de la Seu de Vic, com també el llegender i la trona. Posteriorment va rebre la comanda per a fer el cor de la catedral de Barcelona on treballarà a partir de 1450. Probablement, tot i no documentat, fou l'autor del cor de l'església del Pi, de Barcelona. Es tracta d'obres amb talles molt treballades, atapeïdes de decoració floral i de complicades reproduccions arquitectòniques.
En el mateix període va treballar al retaule de l'altar major de Santa Maria del Mar, el de la capella dels Freners de la catedral de Barcelona, i el retaule de Sant Agustí per a l'altar major del convent de Sant Agustí Vell encarregat pel gremi dels Blanquers. Aquests dos darrers, avui perduts, contenien taules de Jaume Huguet de les que encara es conserva alguna.

## Referències

* ↑ «Història del cor de la seu de Manresa». Arxivat de l'original el 2011-09-02. [Consulta: 17 setembre 2011].
* Duran i Sanpere, Agustí «El retaule dels Blanquers». Arts i Bells Oficis, 01-11-1929.
# Freedom (Oklahoma)

Freedom és un poble dels Estats Units a l'estat d'Oklahoma. Segons el cens del 2000 tenia 271 habitants.

## Demografia

Segons el cens del 2000, Freedom tenia 271 habitants, 108 habitatges, i 77 famílies. La densitat de població era de 299 habitants per km².
Dels 108 habitatges en un 35,2% hi vivien nens de menys de 18 anys, en un 58,3% hi vivien parelles casades, en un 10,2% dones solteres, i en un 27,8% no eren unitats familiars. En el 25% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,97.
Per edats la població es repartia de la següent manera: un 29,2% tenia menys de 18 anys, un 6,6% entre 18 i 24, un 26,2% entre 25 i 44, un 21,4% de 45 a 60 i un 16,6% 65 anys o més.
L'edat mediana era de 38 anys. Per cada 100 dones de 18 o més anys hi havia 86,4 homes.
La renda mediana per habitatge era de 36.250 $ i la renda mediana per família de 38.500 $. Els homes tenien una renda mediana de 31.458 $ mentre que les dones 22.500 $. La renda per capita de la població era de 20.255 $. Entorn del 5,4% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Freedom». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Freedom». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
Viccionari
# Regina Schörg

Regina Schörg (Viena, 12 de gener de 1969) és un soprano austríaca.
Va estudiar al conservatori de Viena abans de participar en el Landestheater de Linz. Els seus papers inclouen Fiordiligi a Così fan tutte, La Contessa a Les noces de Fígaro, Pamina a La flauta màgica, Donna Anna a Don Giovanni i Violetta a La traviata.
El 2006 va interpretar La clemenza di Tito al Gran Teatre del Liceu.

## Referències

* ↑ «Regina Schorg- Bio, Albums, Pictures – Naxos Classical Music.». [Consulta: 17 desembre 2017].
# Diesse

El Diesse o Dieße és un afluent dret de l'Ilme a l'Estat de Baixa Saxònia a Alemanya.
Neix al serrat de Solling a una altitud de 445 metres per sobre del nivell mitjà del mar i desemboca 14,36 km més avall a l'Ilme a Holtensen, un nucli a l'oest de la ciutat d'Einbeck.
Rega els nuclis rurals de Fredelsloh, Lauenberg, Seelzerturm, Hoppensen, Wellersen i Holtensen. A l'entrada del poble de Lauenberg va excavar-se un rec que antany va accionar dos molins i que més avall torna al riu principal. Via l'Ilme, el Leine, l'Aller i el Weser desguassa al mar del Nord.

## Referències

* ↑ Die Diesse Arxivat 2016-03-03 a Wayback Machine. al web de Lauenberg/Solling, consultat el 17 d'octubre de 2011
* ↑ Leineverband: Gewässerlisten Llistes dels afluents del Leine, Web de l'associació per al Leine, consultat el 18 d'octubre 2011
# Gai Servili Ahala

Gai Servili Ahala és el nom dels següents personatges:
* Gai Servili Ahala (mestre de la cavalleria 439 aC), heroi mític romà.
* Gai Servili Ahala (tribú consular)
* Gai Servili Ahala (mestre de la cavalleria 389 aC)
# Edifici al carrer Santa Elisabet, 12 (Granollers)

L'Edifici al carrer Santa Elisabet és una casa de Granollers (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Es tracta d'una casa entre mitgeres en cantonada, restaurada recentment, que consta de planta baixa i tres plantes amb coberta inclinada de teula plana. Façanes planes, la del carrer Santa Elisabet, composta segons dos eixos amb buit de proporcions verticals, els de la planta baixa i primer pis amb brancals de pedra adovellada i llinda plana, en el primer pis hi ha balcó de planta rectangular protegit amb barana de ferro fos, els buits corresponen a la primitiva edificació, la resta de la façana ha estat composta simètricament segons dos eixos, la tercera planta s'ha tractat com una galeria. Reutilitzada a la dècada dels anys 1990.

## Referències

* ↑ «Edifici al carrer Santa Elisabet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].
# Kristen Connolly

Kristen Nora Connolly (Montclair, Nova Jersey, 12 de juliol de 1980) és una actriu estatunidenca, coneguda principalment pels seus papers a la pel·lícula The Cabin in the Woods i a la sèrie de televisió House of Cards.

## Filmografia
### Cinema

| Any | Títol | Paper |
| 2003 | El somriure de la Mona Lisa (Mona Lisa Smile) | Estudiant d'Història de l'Art |
| 2008 | Revolutionary Road | Mrs. Brace |
| 2008 | The Happening | Woman Reading on the Bench |
| 2008 | Meet Dave | Make-Out Girl |
| 2009 | Confessions of a Shopaholic | Woman Who Wins Green Scarf Bid |
| 2012 | The Bay | Stephanie |
| 2012 | The Cabin in the Woods | Dana Polk |
| 2012 | Ex-Girlfriends | Laura |
| 2014 | A Good Marriage | Petra Anderson |
| 2014 | Worst Friends | Zoe |
| 2017 | The Wizard of Lies | Stephanie Madoff |

### Televisió

| Any | Títol | Paper | Notes |
| 2008 | New Amsterdam | Fanny | Episodi: "Honor" |
| 2008 | Guiding Light | Jolene | 16 episodis |
| 2008 | Law & Order: Criminal Intent | Miranda/Teresa | Episodi: "Vanishing Act" |
| 2008–09 | As the World Turns | Josie Anderson | 39 episodis |
| 2009 | Life on Mars | Donna | Episodi: "Let All The Children Boogie" |
| 2009 | Nurse Jackie | Mrs. Vogal | Episodi: "School Nurse" |
| 2009 | Mercy | Carey Whitlow | Episodi: "You Lose Me with the Cinderblock" |
| 2010 | Superego | Josey | Telefilm |
| 2011 | The Good Wife | Maggie Reeves | Episodi: "Get a Room" |
| 2013–14 | House of Cards | Christina Gallagher | 17 episodis |
| 2014 | Houdini | Bess Houdini | 2 episodis |
| 2015 | The Whispers | Lena Lawrence | 10 episodis |
| 2015–17 | Zoo | Jamie Campbell | 39 episodis |

## Referències

* ↑ «Kristen Connolly - CraveOnline». CraveOnline. Arxivat de l'original el 5 d’agost 2017. [Consulta: 4 agost 2017].
# Palenque (municipi mexicà)

Palenque és un dels 124 municipis que conformen l'estat de Chiapas, la seva capital és el ciutat de Palenque. D'acord als resultats del Cens de Població i Habitatge de 2020 realitzat per l'Institut Nacional d'Estadística i Geografia, la població total de Palenque era de 132.265 habitants (un2,4% del total de l'estat), que representa un increment significatiu respecte els 110.918 del 2010, dels quals 65.076 són homes i 67.189 són dones. D'acord a les dades censals del 2020 aquests resultat el municipi inclou un total de 683 localitats, de població molt heterogènia, a continuació s'enumeren aquelles que superaven el miler d'habitant:
| Codi | Localitat | Població |
| INEGI | Total municipal | 132.265 |
| 0001 | Palenque 17° 30′ 33″ N, 91° 58′ 52″ O﻿ / ﻿17.50917°N,91.98111°O﻿ / 17.50917; -91.98111 | 51.797 |
| 0105 | Río Chancalá 17° 20′ 3″ N, 91° 41′ 8″ O﻿ / ﻿17.33417°N,91.68556°O﻿ / 17.33417; -91.68556 | 2.236 |
| 0182 | Agua Blanca Serranía 17° 16′ 1″ N, 91° 50′ 4″ O﻿ / ﻿17.26694°N,91.83444°O﻿ / 17.26694; -91.83444 | 1.726 |
| 0047 | El Edén 17° 16′ 22″ N, 91° 33′ 32″ O﻿ / ﻿17.27278°N,91.55889°O﻿ / 17.27278; -91.55889 | 1.467 |
| 0191 | Arimatea 17° 20′ 27″ N, 91° 52′ 37″ O﻿ / ﻿17.34083°N,91.87694°O﻿ / 17.34083; -91.87694 | 1.385 |
| 0106 | Doctor Samuel León Brindis 17° 26′ 9″ N, 91° 55′ 56″ O﻿ / ﻿17.43583°N,91.93222°O﻿ / 17.43583; -91.93222 | 1.382 |
| 0184 | Profesor Roberto Barrios 17° 19′ 36″ N, 91° 55′ 35″ O﻿ / ﻿17.32667°N,91.92639°O﻿ / 17.32667; -91.92639 | 1.361 |
| 0712 | San Juan Tulija 17° 14′ 32″ N, 91° 58′ 6″ O﻿ / ﻿17.24222°N,91.96833°O﻿ / 17.24222; -91.96833 | 1.211 |
| 0011 | Bajadas Grandes 17° 42′ 4″ N, 92° 15′ 45″ O﻿ / ﻿17.70111°N,92.26250°O﻿ / 17.70111; -92.26250 | 1.192 |
| 0118 | Babilonia 17° 28′ 51″ N, 91° 59′ 28″ O﻿ / ﻿17.48083°N,91.99111°O﻿ / 17.48083; -91.99111 | 1.014 |
D'acord als resultats censals del 2020 la població municipal presentava una edat mediana de 23 anys. Des del punt de vista lingüístic gairebé la meitat dels seus habitants son parlants d'una llengua indígena, majoritàriament el chol i del tzeltal. I entre aquests una desena part no parlaven castellà.

## Notes

* ↑ Panorama sociodemográfico de Chiapas Panorama sociodemográfico de Chiapas, Primera edició: Octubre, 2011. ISBN 978-607-494-234-7
* ↑ INEGI. Principales resultados por localidad 2020 (ITER)
* ↑ Panorama sociodemográfico de Chiapas. Censo de Población y Vivienda 2020. Información de Interés Nacional, INEGI
# Luka Pibernik

Luka Pibernik (Ljubljana, 23 d'octubre de 1993) és un ciclista eslovè, professional des del 2012 fins al 2020. En el seu palmarès destaquen dos campionats nacionals en ruta, el 2013 i 2015.

## Palmarès

* 2013
** Campió d'Eslovènia en ruta
** Vencedor d'una etapa del Czech Cycling Tour
* 2015
** Campió d'Eslovènia en ruta
** Vencedor d'una etapa a l'Eneco Tour

### Resultats al Tour de França

* 2016. 102è de la classificació general

### Resultats al Giro d'Itàlia

* 2017. 100è de la classificació general

### Resultats a la Volta a Espanya

* 2018. 142è de la classificació general
* 2019. 109è de la classificació general

## Referències

* ↑ «In tre si ritirano: dicono basta Pibernik, van Goethem ed Ellsay» (en italià). Cicloweb, 01-01-2021. [Consulta: 5 març 2022].

## Enllaços externs

* Fitxa a sitiodeciclismo.net
# John Casey

John Casey (1820-1891) va ser un matemàtic irlandès.

## Vida i Obra

Casey, procedent d'una família catòlica amb escassos mitjans econòmics, va aprendre matemàtiques de forma autodidacta. I no es va graduar fins que tenia 38 anys. Mentrestant va fer de mestre en el sistema públic d'ensenyament.
El 1873 va rebutjar l'oferiment del Trinity College (Dublín), majoritàriament protestant anglicà, de ser professor de geometria i, en comptes, va assumir el lloc de professor de matemàtiques superiors a la Universitat Catòlica d'Irlanda (fundada el 1851 i avui anomenada University College Dublín) de la que va ser nomenat fellow el 1882.
Casey va escriure més d'una vintena d'articles en revistes matemàtiques, però pel que és més recordat són els seus llibres de text de geometria i trigonometria. També se'l coneix per haver formulat el teorema de Casey, una generalització del teorema de Ptolemeu, sobre quatre cercles tangents interiors a un altre cercle i que no s'intersequen entre si.

## Referències

* ↑ Mulvihill, pàgina 379.
* ↑ Flood, pàgina 105.
* ↑ Shirali, pàgina 43-59.

## Bibliografia

* Flood, Raymond. «Taking root. Mathematics in Victorian Ireland». A: Mathematics in Victorian Britain (en anglès). Oxford University Press, 2011, p. 103-120. ISBN 978-0-19-960139-4.
* Gow, R. «John Casey (1820-1891)». A: Ken Houston (Editor). Creators of Mathematics: The Irish Connection (en anglès). University College Dublin Press, 2000. ISBN 978-1900621496.
* Mulvihill, Mary. Ingenious Ireland (en anglès). Dublín: Town House, 2002. ISBN 1-86059-145-0.
* Shirali, Shailesh «On The Generalized Ptolemy Theorem» (en anglès). Crux Mathematicorum, Vol. 22, Num. 2, pàg. 49-53. Arxivat de l'original el 2017-02-05. ISSN: 1706-8142.

## Enllaços externs

* O'Connor, John J.; Robertson, Edmund F. «John Casey» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «John Casey 1820-1891 Mathematician» (en anglès). Ask about Ireland. [Consulta: 5 febrer 2017].
# Reckange-sur-Mess

Reckange-sur-Mess (luxemburguès Reckeng op der Mess, alemany Reckingen) és una comuna i vila a l'est de Luxemburg, que forma part del cantó d'Esch-sur-Alzette. Comprèn les viles de Reckange-sur-Mess, Ehlange-sur-Mess, Limpach, Pissange, Roedgen i Wickrange. Limita amb les comunes de Leudelange, Mondercange, Sanem, Bertrange i Dippach.

## Població

| Nacionalitat | Població | % |
| luxemburguesos | 1.397 | 82,18% |
| Forasters | 303 | 17,82% |
| - portuguesos | 55 | 3,24% |
| - francesos | 61 | 3,59% |
| - italians | 42 | 2,47% |
| - belgues | 37 | 2,18% |
| - alemanys | 41 | 2,41% |
| - iugoslaus | | |
| - altres | 67 | 3,94% |

## Evolució demogràfica

| Any | Població |
| 15/02/2001 | 1.700 |
| 01/01/2002 | 1.718 |
| 01/01/2003 | 1.763 |
| 01/01/2004 | 1.838 |
| 01/01/2005 | 1.908 |